แบงก์ชาติเรียกร้านทองถกด่วน
ธปท.ถกด่วนร้านทอง! ห่วงราคาในตลาดโลก-เงินบาทผันผวน ผู้ประกอบการตั้งรับไม่ทัน "จิตติ"ยันไม่มีปัญหา โค้ตราคาตามค่าเงิน
26 ส.ค. 2554

ธปท.ถกด่วนร้านทอง! ห่วงราคาในตลาดโลก-เงินบาทผันผวน ผู้ประกอบการตั้งรับไม่ทัน "จิตติ"ยันไม่มีปัญหา โค้ตราคาตามค่าเงิน
 




รายงานข่าวธนาคารแห่งประเทศไทย (ธปท.)เปิดเผยว่า ผู้บริหารธปท.ได้เชิญผู้แทนร้านค้าทองคำและสมาคมผู้ค้าทองคำร่วม10 รายมาหารือในเรื่องวราคาทองคำที่ปรับตัวขึ้นลงอย่างรวดเร็ว รวมถึงหารือในมาตรการต่างๆเพื่อป้องกันความเสียหายที่จะเกิดขึ้น นายจิตติ ตั้งสิทธิ์ภักดี นายกสมาคมค้าทองคำ เปิดเผยภายหลังหารือกับผู้ว่าการธนาคารแห่งประเทศไทย (ธปท.) ในวันนี้ ว่า ธปท.ได้เรียกผู้บริหาร้านทองรายใหญ่ของประเทศประมาณ 10 รายเข้าหารือในวันนี้ หลังจากในช่วงที่ผ่านมาพบว่าราคาทองคำในตลาดโลกปรับตัวผันผวน ขึ้น-ลง เร็วมาก ซึ่งธปท.กังวลว่า อาจทำให้การกำหนดราคาทองมีปัญหา บรรยากาศซื้อขายทองคำว่า ช่วงเช้ามีการปรับราคาทั้งสิ้น  4 รอบ รวม 900 บาท โดยทองคำแท่งรับซื้อ 25,250 บาท ขายออก 25,350 บาท ทองรูปพรรณรับซื้อ 24,877.56บาท ขายออก 25,750 บาท เป็นผลจากนักลงทุนเข้าซื้อทองคำ เพื่อทำกำไรในระยะต่อไป หลังจากราคาทองคำวานนี้ (25 ส.ค.) ลดลงมาก รวมทั้งสิ้น 1,800 บาท นอกจากนี้ กระแสคาดการณ์ที่ว่า เยอรมนีอาจจะเป็นประเทศต่อไปที่ถูกลดอันดับความน่าเชื่อถือ จึงเป็นอีกปัจจัยที่กระตุ้นให้นักลงทุนเข้าซื้อทองคำ เพื่อหลีกเลี่ยงความเสี่ยงด้วย